ഇനി വീട്ടിലേക്ക് സാധനം വാങ്ങാൻ കടയിൽ കയറുമ്പോൾ സെയിൽസ്മാനെയോ ക്യാഷ് കൌണ്ടറിൽ ക്യാഷ്യറേയോ കണ്ടില്ലങ്കിൽ വിഷമിക്കേണ്ട . നിങ്ങൾ പർച്ചേയ്സിനായി കയറിയത് വാട്ട് എ സെയിൽസ് ശൃംഖലയിലെ സ്റ്റോറിലാവും . എന്താണ് ഈ വാട്ട് എ സെയിൽ ഔട്ട്ലെറ്റ് എന്നാവും നിങ്ങൾ ഇപ്പോൾ ചിന്തിക്കുന്നത് . കൊച്ചിയിലും അമേരിക്കയിലുമായി പ്രവർത്തിക്കുന്ന ഒറാൻസ് എന്ന ബിസിനസ് സംരംഭകർ അവതരിപ്പിക്കുന്ന സെയിൽസ്മാനോ ക്യാഷ്യറോ ഇല്ലാത്ത അൺമാൻഡ് സ്റ്റോറുകളാണ് വാട്ട് എ സെയിൽസ് . വാട്ട് എ സെയിൽസ് ഔട്ട്ലെറ്റുകളിൽ ഉപഭോക്താവിന് എപ്പോൾ വേണമെങ്കിലും ഷേപ്പിങ്ങ് നടത്താം . നിങ്ങളെ നിരീക്ഷിക്കുന്ന കട ഉടമയോ സാധനങ്ങൾ എടുക്കാൻ സഹായിക്കാൻ സെയിൽസ്മനോ സ്റ്റോറിൽ ഉണ്ടാവില്ല . ബിൽ അടയ്ക്കാൻ നിങ്ങൾക്ക് ക്യുവിൽ നിൽക്കുകയും വേണ്ട . പൂർണ്ണമായും മൊബൈൽ അതിഷ്ഠിതമായിട്ടാവും സ്റ്റേറുകൾ പ്രവർത്തിക്കുക . കൊച്ചി പാലാരിവട്ടത്തും , ബംഗളൂരുവിലുമാവും ആദ്യഘട്ടത്തിൽ സ്റ്റോറുകൾ തുറക്കുക . ഇന്ത്യയിൽ ആദ്യമായാണ് ഇത്തരത്തിലൊരു ഔട്ട്ലെറ്റ് തുറക്കുന്നത് .